ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

Ո Ր Ո Շ ՈՒ Մ

..... .............. 2023 թվականի N .....-Ն

ՊԵՏԱԿԱՆ ԲՅՈՒՋԵԻ ՄԻՋՈՑՆԵՐԻ ՀԱՇՎԻՆ ՇԻՆԱՐԱՐԱԿԱՆ ԱՇԽԱՏԱՆՔՆԵՐԻ ԳՆՄԱՆ ՀՆԱՐԱՎՈՐ ՄԱՍՆԱԿԻՑՆԵՐԻ ՆԱԽԱՈՐԱԿԱՎՈՐՄԱՆ ԸՆԹԱՑԱԿԱՐԳԸ ՍԱՀՄԱՆԵԼՈՒ ՄԱՍԻՆ

Հիմք ընդունելով «Գնումների մասին» օրենքի 5-րդ հոդվածի 1-ին մասի 6-րդ կետը՝ Հայաստանի Հանրապետության կառավարությունը որոշում է.

1. Հաստատել պետական բյուջեի միջոցների հաշվին շինարարական աշխատանքների գնման հնարավոր մասնակիցների նախաորակավորման ընթացակարգը` համաձայն հավելվածի:

2. Սույն որոշումն ուժի մեջ է մտնում 2024թ. հունվարի 1-ից:

|  |  |
| --- | --- |
|  |  |

|  |  |  |
| --- | --- | --- |
|  |  | ՀավելվածՀՀ կառավարության 2023 թվականի................ ....-ի N .....-Ն որոշման |

ԸՆԹԱՑԱԿԱՐԳ

ՊԵՏԱԿԱՆ ԲՅՈՒՋԵԻ ՄԻՋՈՑՆԵՐԻ ՀԱՇՎԻՆ ՇԻՆԱՐԱՐԱԿԱՆ ԱՇԽԱՏԱՆՔՆԵՐԻ ԳՆՄԱՆԻ ՀՆԱՐԱՎՈՐ ՄԱՍՆԱԿԻՑՆԵՐԻ ՆԱԽԱՈՐԱԿԱՎՈՐՄԱՆ

I. ԸՆԴՀԱՆՈՒՐ ԴՐՈՒՅԹՆԵՐ

1. Սույն ընթացակարգով սահմանվում են պետական բյուջեի միջոցների հաշվին շինարարական աշխատանքների գնման հնարավոր մասնակիցների նախաորակավորման ընթացակարգի հետ կապված հիմնական հարաբերությունները:

II. ԳՆՈՒՄՆԵՐԻ ՀՆԱՐԱՎՈՐ ՄԱՍՆԱԿԻՑՆԵՐԻ ՆԱԽԱՈՐԱԿԱՎՈՐՈՒՄԸ

2. «Գնումների մասին» օրենքի 2-րդ հոդվածի 1-ին մասի 1-ին կետի «ա» պարբերությամբ նախատեսված պատվիրատուի (այսուհետ` պատվիրատու) կողմից մրցույթով կնքված՝ փորձաքննված նախագծանախահաշվային փաստաթղթերի հիման վրա իրականացված շինարարական աշխատանքների գնման պայմանագրի կատարման արդյունքն ամբողջությամբ ընդունելուց հետո տասն աշխատանքային օրվա ընթացքում պատվիրատուն պայմանագրի կողմ հանդիսացող մասնակցի (այսուհետ` մասնակից) մասին տեղեկատվությունը տրամադրում է լիազորված մարմնին, եթե պայմանագիրը, ներառյալ դրա առանձին մասերը, կատարվել են պատշաճ կարգով:

3. Սույն ընթացակարգի իմաստով պայմանագրի կատարումը համարվում է պատշաճ կարգով կատարված, եթե պայմանագիրը, ներառյալ դրա առանձին մասերը, կատարվել են պայմանագրով նախատեսված պայմաններին և կնքման պահին ի սկզբանե սահմանված ժամկետներին համապատասխան, ներառյալ եթե պայմանագրի կատարման արդյունքն ընդունելիս չի առաջացել որակի ապահովման հետ կապված խնդիրներ (շտկումներ, թերություններ, ժամկետների երկարաձգումներ, տույժերի և տուգանքների գանձում):

4. Սույն ընթացակարգի 2-րդ կետում նշված տեղեկատվությունը ներառում է`

1) շինարարական աշխատանքների համառոտ նկարագրությունը.

2) պատվիրատուի անվանումը և գտնվելու վայրը.

3) պայմանագրի ծածկագիրը, կնքման ամսաթիվը և պայմանագրի գումարը.

4) մասնակցի անվանումը և հարկ վճարողի հաշվառման համարը,.

5) պայմանագիրը կնքելու համար կիրառված գնման ձևը.

5. Լիազորված մարմինը տվյալ և դրան նախորդ երկու տարվա ընթացքում նույն մասնակցի վերաբերյալ սույն ընթացակարգի 4-րդ կետով սահմանված տեղեկատվությունը երեքից ավելի անգամ ստանալու դեպքում, տասն աշխատանքային օրվա ընթացքում տվյալ մասնակցին ներառում է նախաորակավորված հնարավոր մասնակիցների ցուցակում (այսուհետ՝ ցուցակ): Ցուցակը հրապարակվում է տեղեկագրում:

6. Գնման ընթացակարգին համատեղ գործունեության կարգով (կոնսորցիումով) մասնակցող ընկերությունների մասին տեղեկատվությունը տրամադրվում է լիազորված մարմնին՝ սույն ընթացակարգի 2-րդ կետում նշված պայմաններով, սակայն պայմանագրի կողմ հանդիսացող՝ կոնսորցիումով մասնակցող յուրաքանչյուր մասնակցի մասին լիազորված մարմնին տրվում է սույն ընթացակարգի 4-րդ կետում նշված առանձին տեղեկատվություն:

7. Մասնակիցը ցուցակում ներառվում է անժամկետ: Մասնակիցը ցուցակից հանվում է «Գնումների մասին» օրենքի 6-րդ հոդվածով հիմքերից որևէ մեկի առկայության հիմքով գնումների գործընթացին մասնակցելու իրավունք չունեցող մասնակիցների ցուցակում ներառվելու դեպքում:

8. Ցուցակում ընգրկված մասնակիցներին վարկանիշների շնորհման և այդ մասնակիցների՝ գնման ընթացակարգերին մասնակցության առանձնահատությունները սահմանվում են ՀՀ կառավարության առանձին որոշմամբ: